./data/phi0474/phi005/phi0474.phi005.perseus-lat2.xml
M. Tullius Cicero
Mustio, vitrico pupilli, qui nuper est mortuus, M  Iunio patruo, P  Titio tutori, homini frugalissimo; hi rem ad virum primarium summo officio ac virtute praeditum, M  Marcellum, qui erat pupilli tutor, deferunt  venit ad Verrem M  Marcellus; petit ab eo pro sua fide ac diligentia pluribus verbis ne per summam iniuriam pupillum Iunium fortunis patriis conetur evertere  iste, qui iam spe atque opinione praedam illam devorasset, neque ulla aequitate orationis neque auctoritate M  Marcelli commotus est; itaque quem ad modum ostendisset se id exacturum esse respondit